CELEX: 32015D1357
Language: bg
Date: 2015-08-04 00:00:00
Title: Решение за изпълнение (ЕС) 2015/1357 на Комисията от 4 август 2015 година за определяне на финансовото участие на Съюза в разходите, направени от Нидерландия през 2011, 2012 и 2013 г. за финансиране на спешни мерки за борба с инфлуенцата по птиците (нотифицирано под номер С(2015) 5342)

6.8.2015   
            
            
               BG
            
            
               Официален вестник на Европейския съюз
            
            
               L 209/9
            
         РЕШЕНИЕ ЗА ИЗПЪЛНЕНИЕ (ЕС) 2015/1357 НА КОМИСИЯТА
   от 4 август 2015 година
   за определяне на финансовото участие на Съюза в разходите, направени от Нидерландия през 2011, 2012 и 2013 г. за финансиране на спешни мерки за борба с инфлуенцата по птиците
   
      
         (нотифицирано под номер С(2015) 5342)
      
   
   (само текстът на нидерландски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (1), и по-специално член 36, параграф 4 от него,
   като има предвид, че:
   
               (1)
            
            
               В Регламент (ЕО) № 349/2005 на Комисията (2) се определят правилата за изплащане на финансовото участие на Съюза за спешни мерки за ликвидиране на някои болести по животните, включително инфлуенца по птиците. В член 7 от посочения регламент се определят документите, които трябва да бъдат представени от държавата членка, кандидатстваща за финансиране от Съюза, както и сроковете за представянето им.
            
         
               (2)
            
            
               С Решение за изпълнение 2012/667/ЕС на Комисията (3) размерът на финансовото участие на Съюза в разходите, направени от Нидерландия в предприемането на мерки за борба с инфлуенцата по птиците през 2011 г., се определя на 429 425,74 EUR.
            
         
               (3)
            
            
               С Решение за изпълнение 2013/775/ЕС на Комисията (4) се предвижда предоставянето на финансово участие на Съюза за Нидерландия с оглед на направените от тази държава членка разходи при приемането на спешни мерки за борба с инфлуенцата по птиците през 2012 г. и 2013 г. съгласно Решение 2009/470/ЕО на Съвета (5). В съответствие с това на посочената държава членка беше изплатен първи транш от финансовото участие на Съюза за 2012 г. в размер на 210 000 EUR и първи транш за 2013 г. в размер на 250 000 EUR. В Решение за изпълнение 2013/775/ЕС се предвижда също така, че размерът на финансовото участие на Съюза ще бъде определен в последващо решение, прието съгласно процедурата, посочена в това последващо решение.
            
         
               (4)
            
            
               В Регламент (ЕС) № 652/2014 се предвижда при подобни извънредни обстоятелства да се отпуска финансиране на държавите членки. В тази връзка в регламента е предвидено размерът на финансовото участие да бъде определян посредством актове за изпълнение. Също така с посочения регламент се отменя Решение 2009/470/ЕО, поради което позоваванията на това решение следва да се считат за позовавания на Регламент (ЕС) № 652/2014.
            
         
               (5)
            
            
               С приемането на Решения за изпълнение 2012/667/ЕС и 2013/775/ЕС бяха спазени изискванията на Регламент (ЕС, Евратом) № 966/2012 на Европейския парламент и на Съвета (6), и по-специално член 84 от него.
            
         
               (6)
            
            
               След резултата от одита на място под ръководството на компетентната одитна служба допълнителни разходи, възлизащи на 13 278,64 EUR бяха счетени за допустими съгласно решението, посочено в съображение 2, вследствие на което финансовото участие на Съюза за 2011 г. се определя на 442 704,38 EUR. Поради това, в допълнение към вече изплатената вноска следва да бъде предоставен окончателен допълнителен транш от 13 278,64 EUR.
            
         
               (7)
            
            
               На 14 февруари 2014 г. Нидерландия подаде до Комисията официално искане за възстановяване на средства, придружено от финансов отчет, оправдателни документи и епидемиологичен отчет за всяко стопанство, в което са били заклани и унищожени животни. Искането за възстановяване е в размер на 417 663,71 EUR за 2012 г. и 616 592,33 EUR за 2013 г. След разглеждане на документите, представени от посочената държава членка, обаче сумите от съответно 17 548,46 EUR и 40 018,73 EUR бяха счетени за недопустими за възстановяване в съответствие с член 5 от Регламент (ЕО) № 349/2005.
            
         
               (8)
            
            
               Поради това окончателният размер на участието за 2012 г. и 2013 г. може да бъде определен съответно на 400 115,25 EUR и 576 573,60 EUR, което представлява разликата между поисканата за възстановяване сума и сумата, недопустима за възстановяване. След приспадане на първите траншове, посочени в съображение 3, размерът на остатъчните суми, които следва да бъдат изплатени на Нидерлания за 2012 г. и 2013 г., може да бъде определен съответно на 190 115,25 EUR и 326 573,60 EUR.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   С настоящото решение размерът на финансовото участие на Съюза в разходите, направени от Нидерландия през 2011 г. за финансиране на спешни мерки за борба с инфлуенцата по птиците, се определя на 13 278,64 EUR.
   Член 2
   1.   С настоящото решение размерът на финансовото участие на Съюза в разходите, направени от Нидерландия през 2012 г. за финансиране на спешни мерки за борба с инфлуенцата по птиците, се определя на 400 115,25 EUR.
   2.   Размерът на частта от финансовото участие на Съюза, която остава да бъде изплатена на Нидерландия, се определя на 190 115,25 EUR.
   Член 3
   1.   С настоящото решение размерът на финансовото участие на Съюза в разходите, направени от Нидерландия през 2013 г. за финансиране на спешни мерки за борба с инфлуенцата по птиците, се определя на 576 573,60 EUR.
   2.   Размерът на частта от финансовото участие на Съюза, която остава да бъде изплатена на Нидерландия, се определя на 326 573,60 EUR.
   Член 4
   Адресат на настоящото решение е Кралство Нидерландия.
   
      Съставено в Брюксел на 4 август 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 189, 27.6.2014 г., стр. 1.
   
      (2)  Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (ОВ L 55, 1.3.2005 г., стр. 12).
   
      (3)  Решение за изпълнение 2012/667/ЕС на Комисията от 25 октомври 2012 г. за определяне на финансовото участие на Съюза в разходите, направени в контекста на спешните мерки, предприети за борба с инфлуенцата по птиците в Нидерландия през 2011 г.(ОВ L 299, 27.10.2012 г., стр. 47).
   
      (4)  Решение за изпълнение 2013/775/ЕС на Комисията от 17 декември 2013 г. относно финансовото участие на Съюза с оглед на спешните мерки за борба с инфлуенцата по птиците в Германия, Италия и Нидерландия през 2012 г. и 2013 г. и в Дания и Испания през 2013 г. (ОВ L 343, 19.12.2013 г., стр. 44).
   
      (5)  Решение 2009/470/ЕО на Съвета от 25 май 2009 г. относно разходите във ветеринарната област (ОВ L 155, 18.6.2009 г., стр. 30).
   
      (6)  Регламент (ЕС, Евратом) №o966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).